Pombe ni kinywaji chenye kilevi ambacho upitilizaji wa unywaji wake hupelekea hali ya kulewa na hatimaye tabia ya ulevi inayoleta madhara mengi kwa wahusika na kwa jamii. Katika kemia, pombe ni mwambatanisho wa viungo asilia ambapo sehemu ya hydroxyl (-OH) group imeambatanishwa na kaboni. Kulingana na wanahistoria Donald Hill na Ahmad Y Al Hassan, utengenezaji wa pombe ulikuwa unajulikana na jamii ya Waislamu hata katika karne ya 18. Watu wa Persian Rhazes ndio wanaokisiwa kuwa walivumbua pombe aina ya ethanol. Pombe hutumika sanasana kama kileo. Pengine pombe humwagiliwa kwa mgonjwa ili kumfanya afe ganzi wakati wa upasuaji. Hutumika pia kusafisha vidonda. Ulevi wa pombe husababisha maafa mengi, haswa unapokunywa kupindukia. Huenda ukasababisha ajali na ndiyo maana sheria za nchi nyingi zinakataza uendeshaji wa gari unapokuwa mlevi. Unywaji wa pombe pia waweza kufanya mtu awe mzinifu bila hata kutumia kinga ili kupunguza hatari ya maambukizi ya maradhi mbalimbali. Unywaji wa pombe umesababisha kusambaratika kwa familia nyingi maana watu hawasikilizani. Pombe pia hufanya ini kuwa na kazi ngumu na huenda ikaleta ugonjwa wa cirrhosis. Kunywa kupita kiasi kwa wakati kunaweza kusababisha masuala ya kiafya ya mwili na akili.